Publication: Magyar Közlöny
Issue: MK-2010-52 (Year: 2010, Number: 52)
Era: contemporary
Section: végrehajtásról szóló 1994. évi LIII. törvény 137. § (1) bekezdése szerinti terhek),
Paragraph Index: 200

(5) Az elektronikus árverés technikai feltételeivel és mûködtetésével kapcsolatos részletes információkat az adóhatóság honlapján közzéteszi. 8/D. § (1) Az elektronikus árverés az árverési hirdetményben megjelölt kezdõ idõponttól számított harmadik nap 21.00 óráig tart. Az EÁF-en az ajánlattételkor megjelenik az árverés tárgyához tartozó legmagasabb ajánlat, ille tõ leg az árverés lezárultáig tartó idõtartamot mutató számláló. Az egy óra idõtartamot elérõ üzemzavar esetén az elektronikus árverés idõtartama 24 órával meghosszabbodik. Az árverés az üzemzavar idõtartamától függetlenül 24 órával hosszabbodik meg, ha az üzemzavar az árverés lezárultát megelõzõ 4 órás idõtartamon belül történt. Amennyiben az elektronikus árverés lezárásának idõpontja elõtti két percben érkezik érvényes ajánlat, az árverés idõtartama automatikusan öt perccel meghosszabbodik, ezt az árverés lezárásának újabb idõpontjaira is alkalmazni kell.

Source: https://magyarkozlony.hu/hivatalos-lapok/8d1848718c2976f5f991c823561107adfd11c480/dokumentumok/4aabf5462a916330697060560b902535cfcb05c1/letoltes